NORAKSTS

|  |  |
| --- | --- |
| 24.09.2020. | Nr.16/22 |

**PROJEKTA “BRĪVS, PRĀTĪGS, ATBILDĪGS”**

**IESNIEGUMA IESNIEGŠANA**

(ziņo: I.Škutāne)

**Atklāti balsojot: PAR – 14** (A.Rāviņš, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 4.punktu, Jaunatnes likuma 12.panta trešo daļu, Jaunatnes politikas valsts programmas 2020.gadam “Starpnovadu un starpinstitūciju sadarbība jaunatnes politikas īstenošanai vietējā līmenī” (apstiprināta ar Izglītības un zinātnes ministrijas 2020.gada 22.janvāra rīkojumu Nr. 1-2e/20/26) 1.2.sadaļu, Jelgavas pilsētas attīstības programmu 2014. - 2020.gadam (apstiprināta ar Jelgavas pilsētas domes 23.05.2013. lēmumu 5/5) un Jaunatnes starptautisko programmu aģentūras izsludināto atklāto 2.projektu konkursu “Starpnovadu un starpinstitūciju sadarbība jaunatnes politikas īstenošanai vietējā līmenī”**,**

**JELGAVAS PILSĒTAS DOME NOLEMJ:**

1. Iesniegt projekta “Brīvs, prātīgs, atbildīgs” (turpmāk - Projekts) iesniegumu Jaunatnes starptautisko programmu aģentūras izsludinātajā atklātajā 2.projektu konkursā “Starpnovadu un starpinstitūciju sadarbība jaunatnes politikas īstenošanai vietējā līmenī”. Projekta kopējas izmaksas ir 4 300,00 *euro*, kas ir 100% valsts budžeta finansējums.

2. Projekta apstiprināšanas gadījumā priekšfinansējumu 430,00 *euro* apmērā paredzēt Jelgavas pilsētas pašvaldības 2021.gada budžetā.

3. Pilnvarot Jelgavas pilsētas pašvaldības izpilddirektoru veikt visas nepieciešamās darbības Projekta iesnieguma iesniegšanai un parakstīt ar Projekta iesnieguma iesniegšanu saistītos dokumentus, kā arī Projekta apstiprināšanas gadījumā, parakstīt ar Projekta ieviešanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 24.septembrī